CELEX: 32018D1970
Language: da
Date: 2018-12-11 00:00:00
Title: Kommissionens gennemførelsesafgørelse (EU) 2018/1970 af 11. december 2018 om ændring og forlængelse af gennemførelsesafgørelse (EU) 2016/412 om bemyndigelse af medlemsstaterne til at indrømme en midlertidig undtagelse fra visse bestemmelser i Rådets direktiv 2000/29/EF for asketræ med oprindelse i eller forarbejdet i Canada (meddelt under nummer C(2018) 8240)

13.12.2018   
               
               
                  DA
               
               
                  Den Europæiske Unions Tidende
               
               
                  L 316/19
               
            
         KOMMISSIONENS GENNEMFØRELSESAFGØRELSE (EU) 2018/1970
         af 11. december 2018
         om ændring og forlængelse af gennemførelsesafgørelse (EU) 2016/412 om bemyndigelse af medlemsstaterne til at indrømme en midlertidig undtagelse fra visse bestemmelser i Rådets direktiv 2000/29/EF for asketræ med oprindelse i eller forarbejdet i Canada
         
            
               (meddelt under nummer C(2018) 8240)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første led, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse (EU) 2016/412 (2) fik medlemsstaterne bemyndigelse til at indrømme en midlertidig undtagelse fra artikel 5, stk. 1, i direktiv 2000/29/EF sammenholdt med del A, kapitel I, punkt 2.3, i bilag IV til samme direktiv for så vidt angår særlige krav vedrørende indførsel til Unionen af asketræ (træ af Fraxinus L.) med oprindelse i Canada.
                  
               
                     (2)
                  
                  
                     Gennemførelsesafgørelse (EU) 2016/412, der blev forlænget ved Kommissionens gennemførelsesafgørelse (EU) 2017/2180 (3), udløber den 31. december 2018. I lyset af de erfaringer, der er indhentet under anvendelsen af gennemførelsesafgørelse (EU) 2016/412, og på grundlag af oplysninger, som Kommissionen indsamlede under et kontrolbesøg i Canada i juni 2018, bør kravene i nævnte afgørelse fortsat anvendes i henhold til nærværende afgørelse.
                  
               
                     (3)
                  
                  
                     Gennemførelsesafgørelse (EU) 2016/412 bør derfor forlænges indtil den 30. juni 2020, således at den kan tages op til fornyet overvejelse på grundlag af nye videnskabelige og tekniske udviklinger.
                  
               
                     (4)
                  
                  
                     På grundlag af de oplysninger, som Kommissionen indsamlede under et kontrolbesøg i Canada i juni 2018, og oplysninger fremlagt af National Plant Protection Organization of Canada bør der fastsættes særlige betingelser vedrørende kontrol af optegnelser, procedurer og mærkning, inspektioner før afsendelse og overvågning på godkendte savværker.
                  
               
                     (5)
                  
                  
                     Gennemførelsesafgørelse (EU) 2016/412 bør derfor ændres.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Ændringer af gennemførelsesafgørelse (EU) 2016/412
            I gennemførelsesafgørelse (EU) 2016/412 foretages følgende ændringer:
            
                        1)
                     
                     
                        Artikel 2, stk. 2, litra b), affattes således:
                        
                                    »b)
                                 
                                 
                                    bundtnummer/-numre svarende til hvert specifikt bundt, der eksporteres«.
                                 
                              
                  
                        2)
                     
                     
                        I artikel 5 ændres »31. december 2018« til »30. juni 2020«.
                     
                  
                        3)
                     
                     
                        I bilaget foretages følgende ændringer:
                        
                                    a)
                                 
                                 
                                    Følgende afsnit tilføjes i punkt 2, litra c):
                                    »Hvis disse kontroller udføres af et af CFIA godkendt organ, skal CFIA udføre kontroller af dette arbejde hver sjette måned. Kontrollerne hver sjette måned skal omfatte verifikation af organets procedurer og dokumentation samt kontroller i godkendte faciliteter«.
                                 
                              
                                    b)
                                 
                                 
                                    Punkt 4 affattes således:
                                    »Træet, der er bestemt til Unionen, skal inspiceres før eksport af CFIA eller af et af CFIA godkendt organ for at sikre, at kravene i punkt 1 og 3 er overholdt.«
                                 
                              
                  
         
            Artikel 2
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 11. december 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens gennemførelsesafgørelse (EU) 2016/412 af 17. marts 2016 om bemyndigelse af medlemsstaterne til at indrømme en midlertidig undtagelse fra visse bestemmelser i Rådets direktiv 2000/29/EF for asketræ med oprindelse i eller forarbejdet i Canada (EUT L 74 af 19.3.2016, s. 41).
         
            (3)  Kommissionens gennemførelsesafgørelse (EU) 2017/2180 af 16. november 2017 om forlængelse af gyldighedsperioden for gennemførelsesafgørelse (EU) 2016/412 om bemyndigelse af medlemsstaterne til at indrømme en midlertidig undtagelse fra visse bestemmelser i Rådets direktiv 2000/29/EF for asketræ med oprindelse i eller forarbejdet i Canada (EUT L 307 af 23.11.2017, s. 57).